O`zbekistonda koronavirusga qarshi emlash boshlanganiga 10 oy bo`ldi. Qancha odam vaksina oldi?

O`zbekistonda koronavirusga qarshi emlash jarayonlari 10 oydan beri davom etmoqda. Shu vaqt davomida yurtimizga keltirilgan va o`zimizda ishlab chiqarilgan vaksinalar miqdori 49 846 818 dozani tashkil qildi.
Emlanishi ko`zda tutilgan 18 yoshdan katta aholining 19,3 million nafardan ortig`i 2021 yilning 1 aprelidan 2022 yilning 1 fevraliga qadar koronavirusga qarshi birinchi doza vaksinalarini oldi.
Eng ko`p emlangan aholi Samarqand va Farg`ona viloyatlari hissasiga to`g`ri kelib, bu hududlarda 1-bosqichda emlangan fuqarolar soni 2 million nafardan oshgan.